  Майя Бывальцева 2016-тӥ арын Удмуртиысь 583 семьяос «Егитъёслы патер» программа улсын субсидиос басьтӥзы. Соос пӧлын сӧсыр нылпиосты будэтӥсь 16 семьяос. Элькунысь лэсьтӥськонъя, архитектурая но улон инты политикая министерство капчиятонъёсъя программаосты кылем арын быдэсъянлы йылпумъянъёсты нимлыко сайтаз шараяз. «Егит семьяослы улон инты» программая процент ставкалэсь оглюкетсэ берыктӥзы 6 сюрс 897 семьяос, оглом 417 миллион 800 сюрс манет тыр. Федерал но улосвыл коньдэтъёс чотын «Егит семьяослы улон инты сётон» подпрограммаез быдэстон 55 семьяослы выль патер басьтыны юрттӥз. Эшшо 65-ез улон интыен югдурзэ умоятӥзы капчиятэм кредитъёс сётонъя программа улсын. Нылпиоссы вордскем бере кредитсэс ворсаны мерлык тыронъёс басьтӥзы 47 егит семьяос. Трос нылпиё семьяослы юрттэт сётон улсын 2016-тӥ арын 59-эз улон интылы нимысьтыз займъёс басьтӥзы, 50-эз — мерлык тыронъёсты. Кык семьяослы, кытын куиньмоос вордскизы, берыктонтэм субсидиос сётӥзы. Озьы ик кылем арын улон интыен югдурзэс умоятӥзы Быдӟым Атыкай ожысь 89 ветеранъёс но ож интыосысь 52 ветеранъёс но сӧсыръёс. Нялтас вераса, «Жилище» программая 2017-тӥ арын Удмуртия федерал коньдэтысь 11 миллион манет басьтоз. Тегъёс: Ижкар егитсемья Удмуртия лэсьтськон Лэсьтськонъяминстерство  